CELEX: 32015R1758
Language: mt
Date: 2015-09-28 00:00:00
Title: Regolament ta' Implimentazzjoni tal-Kummissjoni (UE) 2015/1758 tat-28 ta' Settembru 2015 li japprova l-folpet bħala sustanza attiva eżistenti għall-użu fil-prodotti bijoċidali għat-tipi ta' prodott 7 u 9 (Test b'rilevanza għaż-ŻEE)

2.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 257/15
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1758
   tat-28 ta' Settembru 2015
   li japprova l-folpet bħala sustanza attiva eżistenti għall-użu fil-prodotti bijoċidali għat-tipi ta' prodott 7 u 9
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari t-tielet subparagrafu tal-Artikolu 89(1) tiegħu,
   Billi:
   
               (1)
            
            
               Ir-Regolament Delegat tal-Kummissjoni (UE) Nru 1062/2014 (2) jistabbilixxi lista ta' sustanzi attivi eżistenti li għandhom jiġu vvalutati biex possibbilment jiġu approvati għall-użu fil-prodotti bijoċidali.
            
         
               (2)
            
            
               Dik il-lista tinkludi l-folpet.
            
         
               (3)
            
            
               Il-folpet ġie evalwat b'konformità mal-Artikolu 16(2) tad-Direttiva 98/8/KE tal-Parlament Ewropew u tal-Kunsill (3) għall-użu fi prodotti bijoċidali tat-tip ta' prodott 7, preservattivi għall-pellikoli, u fi prodotti tat-tip ta' prodott 9, preservattivi għal fibra, ġilda, gomma u materjali polimerizzati, kif definit fl-Anness V ta' dik id-Direttiva, li jikkorrispondu rispettivament mat-tipi ta' prodott 7 u 9, kif definit fl-Anness V tar-Regolament (UE) Nru 528/2012.
            
         
               (4)
            
            
               L-Italja ġiet magħżula bħala l-awtorità kompetenti tal-evalwazzjoni u ssottomettiet ir-rapporti ta' valutazzjoni, flimkien mar-rakkomandazzjonijiet tagħha, lill-Kummissjoni f'Ġunju 2011 b'konformità mal-paragrafi 4 u 6 tal-Artikolu 14 tar-Regolament tal-Kummissjoni(KE) Nru 1451/2007 (4).
            
         
               (5)
            
            
               Skont l-Artikolu 7(1)(b) tar-Regolament ta' Delega tal-Kummissjoni (UE) Nru 1062/2014, il-Kumitat tal-Prodotti Bijoċidali tal-Aġenżija Ewropea għas-Sustanzi Kimiċi ta l-opinjonijiet tiegħu fl-17 ta' Ġunju 2014, filwaqt li qies il-konklużjonijiet tal-Awtorità Kompetenti tal-evalwazzjoni.
            
         
               (6)
            
            
               Skont dawk l-opinjonijiet, wieħed jista' jistenna li l-prodotti bijoċidali li jintużaw għall-prodotti tat-tip 7 u għall-prodotti tat-tip 9 u li fihom il-folpet jissodisfaw ir-rekwiżiti stabbiliti fl-Artikolu 5 tad-Direttiva 98/8/KE, sakemm ikun hemm konformità ma' ċerti kundizzjonijiet li jikkonċernaw l-użu tagħhom.
            
         
               (7)
            
            
               Għaldaqstant, jixraq li l-użu tal-folpet fi prodotti bijoċidali għat-tipi ta' prodott 7 u 9 jiġi approvat soġġett għall-konformità mal-kundizzjonijiet speċifiċi stipulati fl-Anness.
            
         
               (8)
            
            
               Billi l-folpet jissodisfa l-kriterji għall-klassifikazzjoni bħala sensitizzatur tal-ġilda tal-kategorija 1 kif definit fl-Anness I tar-Regolament (KE) Nru 1272/2008 tal-Parlament Ewropew u tal-Kunsill (5), oġġetti ttrattati bil-folpet jew li jinkorporaw il-folpet għandhom ikunu tikkettati b'mod xieraq meta jitqiegħdu fis-suq.
            
         
               (9)
            
            
               Għandu jitħalla jgħaddi perjodu ta' żmien raġonevoli qabel sustanza attiva tiġi approvata, sabiex il-partijiet interessati jkunu jistgħu jieħdu l-miżuri ta' preparazzjoni biex jissodisfaw ir-rekwiżiti l-ġodda.
            
         
               (10)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Bijoċidali,
            
         ADOTTAT DAN IR-REGOLAMENT:
   Artikolu 1
   Il-folpet huwa approvat bħala sustanza attiva għall-użu fil-prodotti bijoċidali għat-tipi ta' prodott 7 u 9, soġġett għall-ispeċifikazzjonijiet u l-kundizzjonijiet stabbiliti fl-Anness.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Settembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 167, 27.6.2012, p. 1.
   
      (2)  Ir-Regolament ta' Delega tal-Kummissjoni (UE) Nru 1062/2014 tal-4 ta' Awwissu 2014 dwar il-programm ta' ħidma għall-eżami sistematiku tas-sustanzi attivi eżistenti kollha li jinsabu fil-prodotti bijoċidali msemmija fir-Regolament (UE) Nru 528/2012 tal-Parlament Ewropew u tal-Kunsill (ĠU L 294, 10.10.2014, p. 1).
   
      (3)  Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegћid fis-suq tal-prodotti bijoċidali (ĠU L 123, 24.4.1998, p. 1).
   
      (4)  Ir-Regolament tal-Kummissjoni (KE) Nru 1451/2007 tal-4 ta' Diċembru 2007 dwar it-tieni fażi tal-programm ta' ħidma ta' 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill rigward it-tqegħid fis-suq ta' prodotti bijoċidali (ĠU L 325, 11.12.2007, p. 3).
   
      (5)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).
   
      ANNESS
      
                  Isem Komuni
               
               
                  Isem tal-IUPAC
                  Numri tal-Identifikazzjoni
               
               
                  Livell minimu ta' purità tas-sustanza attiva (1)
                  
               
               
                  Data tal-approvazzjoni
               
               
                  Data tal-iskadenza tal-approvazzjoni
               
               
                  Tip ta' prodott
               
               
                  Kundizzjonijiet speċifiċi
               
            
                  Il-Folpet
               
               
                  Isem tal-IUPAC:
                  N-(triklorometiltijo)ftalimid
                  Nru tal-KE: 205-088-6
                  Nru tal-CAS: 133-07-3
               
               
                  940 g/kg
               
               
                  l-1 ta' Ottubru 2016
               
               
                  it-30 ta' Settembru 2026
               
               
                  7
               
               
                  Il-valutazzjoni tal-prodott trid tagħti attenzjoni partikolari għall-esponimenti, ir-riskji u l-effikaċja marbuta ma' kwalunkwe użu kopert minn applikazzjoni għall-awtorizzazzjoni, iżda li mhux indirizzat fil-valutazzjoni tar-riskju fil-livell tal-Unjoni tas-sustanza attiva.
                  L-awtorizzazzjonijiet tal-prodotti bijoċidali huma soġġetti għal dawn il-kundizzjonijiet:
                  
                              (1)
                           
                           
                              Għall-utenti industrijali għandhom jiġu stabbiliti proċeduri operattivi sikuri u miżuri organizzativi adegwati. Meta l-esponiment ma jkunx jista' jitnaqqas għal livell aċċettabli b'mezzo oħra, il-prodotti għandhom jintużaw b'tagħmir protettiv personali adegwat.
                           
                        
                              (2)
                           
                           
                              Minħabba r-riskji għal-kompartiment tal-ħamrija, it-tikketti u, meta pprovduti, l-iskedi tad-dejta dwar is-sikurezza tal-prodotti għandhom jindikaw li jridu jittieħdu miżuri biex, meta t-taħlitiet priżervati jiġu applikati fuq barra bil-pinzell, il-ħamrija titħares mit-telf u biex jiġu minimizzati l-emissjonijet fl-ambjent, sakemm ma jkunx jista' jintwera li r-riskji jistgħu jitnaqqsu għal livell aċċettabbli b'mezzi oħra.
                           
                        
                              (3)
                           
                           
                              Minħabba r-riskji għal-kompartiment tal-ħamrija, il-prodotti ma għandhomx jiġu awtorizzati għall-preservazzjoni ta' taħlitiet li jridu jiġu applikati fuq barra bl-isprej, sakemm ma jkunx jista' jintwera li r-riskji jistgħu jitnaqqsu għal livell aċċettabbli.
                           
                        It-tqegħid fis-suq tal-oġġetti trattati hu soġġett għal dawn il-kundizzjonijiet:
                  Il-persuna responsabbli għat-tqegħid fis-suq ta' oġġett trattat li jkun ġie trattat bil-folpet jew li jkun fih il-folpet, għandu jiżgura li t-tikketta ta' dak l-oġġett trattat ikun fiha l-informazzjoni elenkata fit-tieni subparagrafu tal-Artikolu 58(3) tar-Regolament (UE) Nru 528/2012.
               
            
                  9
               
               
                  Il-valutazzjoni tal-prodott trid tagħti attenzjoni partikolari għall-esponimenti, ir-riskji u l-effikaċja marbuta ma' kwalunkwe użu kopert minn applikazzjoni għall-awtorizzazzjoni, iżda li mhux indirizzat fil-valutazzjoni tar-riskju fil-livell tal-Unjoni tas-sustanza attiva.
                  L-awtorizzazzjonijiet tal-prodotti bijoċidali huma soġġetti għal din il-kundizzjoni:
                  Għall-utenti industrijali għandhom jiġu stabbiliti proċeduri operattivi sikuri u miżuri organizzativi adegwati. Meta l-esponiment ma jkunx jista' jitnaqqas għal livell aċċettabli b'mezz ieħor, il-prodotti għandhom jintużaw b'tagħmir protettiv personali adegwat.
                  It-tqegħid fis-suq tal-oġġetti trattati hu soġġett għal din il-kundizzjoni:
                  Il-persuna responsabbli għat-tqegħid fis-suq ta' oġġett trattat li jkun ġie trattat bil-folpet jew li jkun fih il-folpet, għandu jiżgura li t-tikketta ta' dak l-oġġett trattat ikun fiha l-informazzjoni elenkata fit-tieni subparagrafu tal-Artikolu 58(3) tar-Regolament (UE) Nru 528/2012.
               
            
         (1)  Il-purità indikata f'din il-kolonna kienet il-livell minimu ta' purità tas-sustanza attiva użata għall-evalwazzjoni li saret f'konformità mal-Artikolu 16(2) tad-Direttiva 98/8/KE. Is-sustanza attiva fil-prodott kummerċjalizzat jista' jkollha l-istess purità jew purità differenti jekk ikun ġie ppruvat li hija teknikament ekwivalenti għas-sustanza attiva evalwata.